**ΔΙΕΥΚΡΙΝΙΣΤΙΚΟ ΣΗΜΕΙΩΜΑ 2**

**Διαγωνισμός CYS/01/2022**

**(με κόκκινο οι σχετικές διευκρινίσεις)**

Καθώς δεν αναφέρεται συγκεκριμένος προϋπολογισμός στο έργο και στα δικαιολογητικά συμμετοχής περιλαμβάνεται η εγγυητική καλής εκτέλεσης, να συμπεράνουμε πως το ποσό της εγγυητικής θα καθοριστεί από το ποσό της οικονομικής προσφοράς μας;

Απάντηση: H εγγυητική καλής εκτέλεσης θα δοθεί από τον επιτυχόντα προσφοροδότη μετά την κατοχύρωση της προσφοράς και ανάλογα με το ποσό της προσφοράς.

Αναφορικά με το κάτωθι σημείο της προκήρυξης, είναι εφικτό να βεβαιώσουμε πως ο Ηλεκτρολόγος Μηχανικός χρειάζεται να είναι απλώς εγγεγραμμένος σε επαγγελματικό μητρώο και όχι απαραιτήτως στο ΕΤΕΚ, καθώς σε άλλο σημείο της προκήρυξης η εγγραφή στον ΕΤΕΚ θεωρείται απαραίτητο προσόν;

Η ομάδα Έργου απαιτείται να περιλαμβάνει τουλάχιστον ένα Ηλεκτρολόγο Μηχανικό εγγεγραμμένο (με ισχύουσα άδεια στο Επιστημονικό Τεχνικό Επιμελητήριο Κύπρου (ΕΤΕΚ) σύμφωνα με τον περί ΕΤΕΚ Νόμο ή αν είναι εγκατεστημένος σε κράτος μέλος της Ευρωπαϊκής Ένωσης να είναι εγγεγραμμένος στα αντίστοιχα οικεία επαγγελματικά μητρώα.

Απάντηση: Η υποχρέωση αυτή αφορά τον Ηλεκτρολόγο Μηχανικό ο οποίος θα πρέπει να είναι εγγεγραμμένος στο επαγγελματικό μητρώο της χώρας και να έχει ισχύουσα άδεια άσκησης σύμφωνα με τη νομοθεσία της χώρας προέλευσης του για την εγγραφή και την άδεια. Στην περίπτωση που ο Ηλεκτρολόγος Μηχανικός είναι εγκατεστημένος στην Κύπρο ο Ηλεκτρολόγος Μηχανικός πρέπει να είναι εγγεγραμμένος στο μητρώο του ΕΤΕΚ και να κατέχει τη σχετική άδεια από το ΕΤΕΚ.

Στον φάκελο οικονομικής προσφοράς, θα πρέπει να περιλαμβάνεται «δήλωση υπογεγραμμένη από τον νόμιμο εκπρόσωπο του συμμετέχοντα οικονομικού φορέα, στην οποία θα δηλώνεται ένας από τους τρόπους πληρωμής που αναφέρονται στην παράγραφο. 5.1 της παρούσας Διακήρυξης.» Ωστόσο, στην εν λόγω ενότητα αναφέρεται πως η Αναθέτουσα θα δώσει σχετικό έντυπο στον Ανάδοχο, με την υπογραφή της σύμβασης. Σε επίπεδο υποβολής προσφοράς, αρκεί η υποβολή των τραπεζικών στοιχείων ή αναμένουμε κάποιο επιπλέον παράρτημα προς συμπλήρωση;

Απάντηση: Σύμφωνα με τους όρους του διαγωνισμού «Στον (υπό)φάκελο με την ένδειξη «Οικονομική Προσφορά» περιλαμβάνεται η οικονομική προσφορά του υποψήφιου οικονομικού φορέα υπογεγραμμένη από τον νόμιμο εκπρόσωπό του και σύμφωνα με το υπόδειγμα οικονομικής προσφοράς του Παραρτήματος IV της παρούσας Διακήρυξης.». Επομένως στο στάδιο υποβολής αναμένονται το Παράρτημα ΙV και η υποβολή των τραπεζικών στοιχείων.